خاریجی ایشلر باخانی مؤولود چاووش‌اوغلو آمریکالی قونومداشی آنتنونی بلینکن ایله تلفندا دانیشدی.
خاریجی ایشلر باخانلیغیندان وئریله‌ن معلوماتا گؤره، مؤولود چاووش‌اوغلونون آمریکا خاریجی ایشلر باخانی آنتونی بلینکنله  روسیا-اوکراینا آراسین‌دا گرگین‌لیک، استراتژیک مکانیزمین جانلاندیریلماسی، تورکیه ایله آمریکا آراسین‌دا ایکی‌لی ایلیشکیلر، سودان، اتیوپی و قافقازداکی گلیشمه‌لر مذاکیره ائدیلدی.
آمریکا دیش ایشلری سؤزچوسو ند پرایس بو دانیشیق ایله باغلی یازی‌لی آچیقلاما وئردی.
"باخان بلینکن و خاریجی ایشلر باخانی چاووش‌اوغلو روسیانین اوکراینادا گرگین‌لیگی آرتیرما تهلوکه‌سی ایله باغلی بیرگه حرکتین داوام ائتدیریلمه‌سینین اؤنمینی مذاکیره ائتدی" ایفاده‌سینی ایشلتدی.
پرایس آیریجا، ایکی باخانین آفریقا بوینوزوندا باش وئره‌نلر ایله تورکیه و ارمنیستانین نورماللاشما پروسه‌سینی مذاکیره ائتمک اوچون اؤزل ائلچی تعیین اولونماسینی و ایکیلی امکداشلیغی درینلش‌دیرمه چابالارینی دا اله آلدیغینی بیلدیردی.
سؤزچو، بلینکن و چاووش‌اوغلونون ناتو متفیقی اولاراق ایکی اؤلکه‌نین قارشیلیق‌لی قایغی ساحه‌لرینی ده دیرلندیردیکلرینی ایفاده ائتدی.
